stanford-oval/wikipedia huggingface dataset:
Venäläinen huumori
Poliittinen satiiri

Tsaarin ajoista saakka venäläisen vitsiperinteen ytimessä on ollut vallanpitäjien arvostelu. Neuvostoaikana, erityisesti Breznevin kaudella, poliittiset kaskut nousivat suureen suosioon. Pääministeri Vladimir Putinista ja presidentti Dmitri Medvedevistä on julkaistu maailmanlaajuisesti useita vitsikirjoja, myös Suomessa.[lähde? ]
Teoksia

Venäläistä vitsiperinnettä sisältävät seuraavat kirjat:
Heikki Kaasalainen ja Pekka Lounela: Ole totinen, toveri, Weilin+Göös 1965
Ville Hytönen ja Jukka Mallinen: Kun Putin ja Medvedev – Venäjän poliittiset vitsit, Savukeidas 2008
Vini Poncia

Vincent "Vini" Poncia Jr. (s. 29. huhtikuuta 1942) on yhdysvaltalainen muusikko, lauluntekijä ja musiikkituottaja.
Poncia muodosti lauluntekijätiimin "Anders and Poncia" Peter Andersin kanssa. Heidän lauluja äänittivät muun muassa The Ronettes, Bobby Bloom ja Darlene Love. Anders ja Poncia oli myös jäseniä yhtyeissä The Trade Winds ja The Innocence. The Tradewindsin debyyttisingle "New York is a Lonely Town" saavutti sijan 32 Billboardin listoilla vuonna 1966.
Ponciasta tuli myöhemmin lauluntekijä Beatles-rumpali Ringo Starrin useille sooloalbumeille. Poncia myös tuotti albumeita Melissa Manchesterille ja Lynda Carterille. Lauluntekijänä hän kirjoitti lauluja Jackie DeShannonille ja Tommy Jamesille. Vuonna 1978 hän tuotti KISS-yhtyeestä tunnetun Peter Crissin sooloalbumin. Vini Poncia palkattiin tuottajaksi  myös KISSin albumeille Dynasty (1979) ja Unmasked (1980). Hän tuotti myöhemmin Peter Crissin sooloalbumin Let Me Rock Youn (1982). 1980-luvun lopulla hän osallistui viiden kappaleen kirjoittamiseen KISSin albumilla Hot in the Shade (1989)
Viktor Rašnikov

Viktor Rašnikov vuonna 2005.
Viktor Filippovitš Rašnikov (ven. Виктор Филиппович Рашников, s. 13. lokakuuta 1948, Magnitogorsk, Tšeljabinskin alue, Neuvostoliitto) on venäläinen oligarkki. Hän on pääjohtaja ja omistaa merkittävän osan Magnitogorsk Iron and Steel Works (ven. Магнитогорский металлургический комбинат) rauta- ja teräsyhtiöstä. Hän on myös kansanedustaja Venäjän duumassa edustaen Yhtenäinen Venäjä -puoluetta.
Liike-elämän aikakauslehti Forbes listasi maaliskuussa 2007 hänet maailman 104. rikkaimmaksi henkilöksi. Rašnikov on naimisissa ja hänellä on kaksi lasta.
Elämä

Viktor Rašnikov aloitti uransa 1960-luvulta lähtien Ural-vuorten itäpuolella Magnitogorskissa sijaitsevassa metalli- ja terästehtaassa (MMK). Vuonna 1997 hänestä tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos.
Aiheesta muualla

MMK yhtiön sivusto
Viikinkimetalli

| Viikinkimetalli |
| --- | --- |
Alkuperä:  black metal, folk rock, folk metal
Alkuperämaa:  Skandinavia
Kehittymisen ajankohta:  1980-luvun loppu
Tyypillisiä soittimia:  sähkökitara, bassokitara, rummut, koskettimet, kansanmusiikkisoittimet
Turisas esiintymässä vuonna 2008.
Viikinkimetalli on folk metalia, black metalia, death metalia, thrash metalia, power metalia ja progressiivista metallia risteyttävä musiikkityyli, jonka nimi tulee viikinkiaiheisista sanoituksista. Joidenkin mielestä viikinkimetalli on oma genrensä, kun taas toiset sanovat sen olevan power metalin folk-vivahteinen alalaji tai vaihtoehtoisesti folk metalin alalaji. Joka tapauksessa näiden erottelu voi olla hyvinkin vaikeaa.[lähde? ]
Viikinkimetallin ensimmäisiä uranuurtajia olivat Bathory ja Falkenbach, jonka "Havamal" demo-osui Bathoryn albumeiden "Blood Fire Death" ja "Hammerheart" väliin, kun se julkaistiin vuonna 1989. Muita viikinkimetallin olennaisia edustajia ja edelläkävijöitä ovat Bal-Sagoth, Enslaved  ja Thyrfing. Suomalaisia viikinkimetalliyhtyeitä ovat muun muassa Ensiferum, Finntroll ja Turisas.
Yhtyeitä

| --- | --- |
 Amon Amarth  Bal-Sagoth  Bathory  Cadacross  Darkwoods My Betrothed (Sinfonista black metalia soittava yhtye,  joka on käynyt musiikissaan läpi viikinkityylisen kauden.)  Einherjer  Ensiferum  Enslaved  Falkenbach  Folkearth  Heorot :  Hordak  Mithotyn  Moonsorrow  Månegarm  Odhinn  Runic  Stormwarrior  Turisas  Thyrfing  Týr  Vintersorg  Wolfchant
Luigi Boccherini

Luigi Boccherini n. 1764–1767 soittamassa selloa
Luigi Rodolfo Boccherini (19. helmikuuta 1743 – 28. toukokuuta 1805) oli italialainen säveltäjä ja sellisti.
Elämä

Boccherini syntyi musikaaliseen perheeseen Luccassa. Hänen isänsä lähetti nuoren poikansa Roomaan opiskelemaan musiikkia. Myöhemmin Boccherini ansioitui erityisesti kamarimusiikin säveltäjänä. Vuonna 1769 Boccherini asettui Madridiin Espanjaan. Hänet nimitettiin vuonna 1785 Madridin kuninkaan hovikapellimestariksi ja neljä vuotta myöhemmin Preussin hovisäveltäjäksi. Loppuelämänsä Boccherini vietti köyhyydessä ja unohdettuna.
Teokset

125 jousikvartettoa
91 jousikvintettoa
54 jousitrioa
16 sekstettoa
kamarimusiikkia
20 sinfoniaa
sellosonaatteja
sekä konserttoja (painosta ilmestynyt 4, kuuluisin B-duuri)
Nykyisin hänen tunnetuin teoksensa on erään hänen jousikvintettonsa osana oleva menuetti (Jousikvintetto E:ssä, Opus 13, numero 5).
Aiheesta muualla

Kuvia tai muita tiedostoja aiheesta Luigi Boccherini Wikimedia Commonsissa
Luigi Boccherini International Music Score Library Project (englanniksi)
Luonnosta (Anaksimandros)

| Luonnosta> Περί φύσεως.Alkuperäisteos |
| --- | --- |
Kirjailija:  Anaksimandros
Kieli:  muinaiskreikka
Genre:  filosofia
Julkaistu:  500-luku eaa.
Löydä lisää kirjojaKirjallisuuden teemasivulta
Luonnosta (m.kreik. Περί φύσεως, Peri fyseōs) oli Anaksimandroksen kirjoittama luonnonfilosofinen teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.
Anaksimandroksen teos oli proosamuotoinen ja se oli yksi länsimaisen kirjallisuuden historian ensimmäisiä proosateoksia. Samalla teosta voidaan pitää historian ensimmäisenä todellisena filosofisena tutkielmana. Nimi Luonnosta on todennäköisesti annettu sille myöhemmin.
Teos esitti Anaksimandroksen teorian kaikkeuden synnystä sekä kaiken elävän kehittymisestä. Taivas ja maa saivat alkunsa rajattomasta apeironista. Tästä syntynyt maa oli alun perin veden peitossa, mutta myöhemmin vesi kuivui lämmön vaikutuksesta osittain ja paljasti maan. Kasvit ja eläimet syntyivät kosteudesta, ihmiset puolestaan myöhemmin kaloista tai joistakin kaloja muistuttavista eläimistä. Teoria muistuttaa evoluutioteoriaa, mutta toisaalta myös kreikkalaisen mytologian kertomuksia, kuten kertomusta Deukalionista ja Pyrrhasta. Malcolm Schofieldin mukaan teos voidaan nähdä eräänlaisena naturalistisena versiona Hesiodoksen teoksesta Jumalten synty.
Teoksesta säilyneet katkelmat ovat peräisin ennen kaikkea Aristoteleelta, Theofrastokselta, Pseudo-Plutarkhokselta, Hippolytokselta ja Simplikiokselta. Teoksella oli suuri vaikutus kreikkalaiseen filosofiseen kosmologiaan kirjallisuuden lajityyppinä.
Viikinmäen kevyen liikenteen silta

| Viikinmäen kevyen liikenteen silta |
| --- | --- |

Ajokaistoja:  kevyen liikenteen silta
Ylittää:  Vantaanjoen
Sijainti:  Veräjämäki ja Viikki, Helsinki
Ylläpitäjä:  Helsingin kaupunki
Siltatyyppi:  teräksinen palkkisilta, puukansi
Pituus:  50 m
Leveys:  4 m
Avattu liikenteelle:  2. lokakuuta 2009
Koordinaatit:  60°13′28.71″N, 024°59′0.69″E
Lisää silta-artikkeleitaArkkitehtuurin teemasivulla
Viikinmäen kevyen liikenteen silta on vuonna 2009 Helsinkiin rakennettu kevyen liikenteen silta, joka avattiin käyttöön 2. lokakuuta 2009. Se ylittää Vantaanjoen noin 200 metriä Pikkukosken uimarannalta Vantaanjoen alajuoksulle päin. Silta yhdistää Vantaanjoen rannoilla olevia ulkoilureittejä. 50 metriä pitkä palkkisilta on terästä, ja sen kansi on päällystetty puulla.
Silta sai vuonna 2010 Suomen Rakennusinsinöörien Liiton ”Vuoden silta” -tunnustuspalkinnon.
Viikinmäen kevyen liikenteen silta
Viikinmäen kevyen liikenteen sillan kansi
Aiheesta muualla

Kuvia tai muita tiedostoja aiheesta Viikinmäen kevyen liikenteen silta Wikimedia Commonsissa
Luonnosta

Luonnosta (m.kreik. Περί φύσεως, Peri fyseōs; lat. De natura) oli usean antiikin kreikkalaisen luonnonfilosofiaa käsittelevän teoksen nimi. Nimi oli yleinen erityisesti esisokraatikoilla.
Tämän nimisiä teoksia olivat muun muassa:
Luonnosta, Anaksagoraan teos
Luonnosta, Anaksimandroksen teos
Luonnosta, Empedokleen teos
Luonnosta, Epikuroksen teos
Luonnosta, Filolaoksen teos
Luonnosta, Herakleitoksen teos
Luonnosta, Parmenideen teos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luonnosta”, voi hakea sivunnimihaulla, laajalla sivunnimihaulla tai tekstihaulla.
Långsjö (täsmennyssivu)

Långsjö voi tarkoittaa seuraavia:
Långsjö, kaupunginosa Tukholmassa
Långsjö, kartano Somerolla
Långsjö, järvi Raaseporissa Uudellamaalla
Långsjö, järvi Saltvikissä, Ahvenanmaalla.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Långsjö”, voi hakea sivunnimihaulla, laajalla sivunnimihaulla tai tekstihaulla.
Luonnosta (Empedokles)

| Luonnosta> Περί φύσεως.Alkuperäisteos |
| --- | --- |
Kirjailija:  Empedokles
Kieli:  muinaiskreikka
Genre:  filosofia
Julkaistu:  400-luku eaa.
Löydä lisää kirjojaKirjallisuuden teemasivulta
Luonnosta (m.kreik. Περὶ φύσεως, Peri fyseōs) eli Fysiikka (Τὰ φυσικά, Ta fysika) oli Empedokleen pääteos, jossa hän esitteli luonnonfilosofiansa. Teos ei ole säilynyt nykyaikaan, mutta sen sisällöstä tunnetaan katkelmia.
Empedokleen teos oli heksametrimuotoinen runoelma. Siinä hän esitti tunnetut ajatuksensa neljästä alkuaineesta — maa, vesi, ilma (eetteri) ja tuli — jotka yhdistyvät ajoittain rakkaudeksi kutsutun voiman kautta, erotakseen sille vastakkaisen voiman, riidan kautta.
Aiemmin Empedokleen on yleensä ajateltu kirjoittaneen kaksi runoa, Luonnosta sekä Puhdistusmenot (Katharmoi). Tämän nimiset teokset mainitsee myös Diogenes Laertios. Näistä ensin mainittu olisi käsitellyt ennen kaikkea maailman ja elävien olentojen luomista ja jälkimmäinen sielun kohtaloa ja ajatusta metempsykhosiksesta. Nykyään pidetään kuitenkin mahdollisena, että Empedokles kirjoitti vain ensin mainitun teoksen, ja kaikki häneltä säilyneet katkelmat ovat peräisin tästä teoksesta.
Empedokles vaikutti todennäköisesti suuresti Lucretiukseen ja tämän teokseen Maailmankaikkeudesta (De rerum natura). David Sedleyn mukaan yhtäläisyyksiä on erityisesti kummankin teoksen johdannossa. Yhtäläisyyksillä  Lucretius halusi mahdollisesti osoittaa kirjallista velkaansa Empedokleelle; tämän lisäksi hän saattoi haluta tulla Empedokleen kaltaiseksi filosofiseksi runoilijaksi Roomalle.
Sallustius julkaisi Ciceron aikoina teoksen Empedoclea, joka oli oletettavasti Empedokleen teoksen latinannos tai jäljitelmä.
Egyptin Panopoliksesta on löydetty papyruskatkelmia (nk. Strasbourgin papyrus), yhteensä noin 70 tekstiriviä, jotka ovat peräisin Empedokleen teoksesta. Ne osoittavat, että teoksen kopioita oli kierrossa vielä 100-luvulla jaa.
Långhundran kihlakunta

Långhundran kihlakunnan sijainti Tukholman läänin kartalla.
Långhundran kihlakunta (ruots. Långhundra härad) oli kihlakunta Tukholman läänissä Ruotsissa. Vuoden 1945 väestönlaskennan mukaan kihlakunnan maapinta-ala oli 331,57 neliökilometriä ja asukasluku 3 956 henkeä. Kihlakuntaan kuuluneet kunnat olivat Kårsta, Närtuna, Gottröra, Husby-Långhundra, Östuna ja Lagga.
Kihlakunnan tuolloista kunnista Kårsta kuuluu nykyään Vallentunan kuntaan, Gottröra ja Närtuna Norrtäljen kuntaan ja muut Knivstan kuntaan Uppsalan läänissä.
Långnäs

Långnäs tarkoittaa ainakin seuraavia maantieteellisiä paikkoja:
Långnäs, kylä Kemiönsaaren kunnassa Dragsfjärdissä
Långnäs, metsäalue Ekerössä, Ruotsissa
Långnäs, niemi Ahvenanmaalla
Långnäs, kylä Piitimessä, Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Långnäs”, voi hakea sivunnimihaulla, laajalla sivunnimihaulla tai tekstihaulla.
Vihreä Lyhty (Jessica Cruz)

Jessica Viviana Cruz on supersankaritar, joka esiintyy DC Comicsin julkaisemissa amerikkalaisissa sarjakuvissa. Hahmon loivat Geoff Johns, Doug Mahnke, Ivan Reis ja Ethan Van Sciver ja hän esiintyi alun perin cameo-roolissa Green Lantern #20 ja Justice League #30 tarinoissa, kunnes hän teki täyden esiintymisensä Justice League (vol. 2) #31 tarinassa elokuussa 2014. Jessica Cruz on naispuolinen Vihreä Lyhty ja virallisesti ensimmäinen maan naispuolinen Vihreä Lyhty Jaden, Alan Scottin tyttären ohella.
Taustaa

Jessica Cruz ja hänen ystävänsä ovat metsästysmatkalla, kun he törmäävät vahingossa kahteen mieheen, jotka hautaavat ruumista. Miehet murhaavat raa'asti hänen ystävänsä. Jessica onnistuu pakenemaan, mutta saa trauman. Ring of Volthoom, joka ruokkii pelkoa ja oli hylännyt Power Ringin hänen kuolemansa jälkeen rikossyndikaatin tunkeutuessa Prime Earthiin, pystyy paikantamaan hänet traumansa vuoksi. Toisin kuin aikaisemmat sormuksen kantajat, hän ei ota sormusta mielellään vastaan, vaan hänen on pakko hyväksyä se. Sormus kiduttaa Jessicaa fyysisellä ja psyykkisellä kivulla. Sormus selittää, että se käyttää Jessicaa houkutellakseen Earth-Threen tuhonneen olennon Prime Earthiin, koska hän on nyt kuolemassa (syistä, joita ei ole selitetty) ja haluaa viedä planeetan mukanaan.
Batman pystyy poistamaan sormuksen voiman saatuaan Jessican kohtaamaan pelkonsa. AMAZO Virus -kaaren aikana Jessica antautuu viruksen vaikutuksille, mutta paranee, kun vastalääke on syntetisoitu Teräsmiehestä. Hal Jordan palaa maan päälle näiden tapahtumien jälkeen opettaakseen Jessicaa hallitsemaan sormustaan.
Kun Darkseidin tytär Grail saapuu Prime Earthille, hän hyökkää Jessican kimppuun ja käyttää sormusta avatakseen portaalin Earth-Threehen, jolloin Anti-Monitor voi ylittää rajan Prime Earthiin. Jessica ja muut Oikeuden Puolustajien jäsenet kuljetetaan sitten pois Metronin avulla. Tämän jälkeen Oikeuden Puolustajat päättää vapauttaa Crime Syndicate -järjestön auttamaan taistelussa Anti-Monitoria ja Graalia vastaan. Jessica, Kyborgi ja Mister Miracle suuntaavat vankilaan, ja syndikaatin läheisyys antaa Sormuksen hallita Jessican mielen ja kehon. Justice Leaguen vastakkainasettelun aikana Grailia ja Darkseidia vastaan ​​Grail onnistuu erottamaan Salaman Black Racerista, joka alkaa välittömästi jahtaamaan Salamaa. Ymmärtääkseen, että Racer ei poistu fyysiseltä olemassaolon tasolta ennen kuin se niittää sielun, Jessica vakuuttaa Kyborgin hyödyntämään sormuksen tekniikkaa ja ohittamaan Volthoomin hallinnan Jessican kehossa muutamaksi sekunniksi. Tämän ansiosta Jessica voi hypätä Salaman ja Black Racerin välillä, jolloin kuoleman inkarnaatio voi ilmeisesti tappaa hänet. Jessica selviää, ja paljastetaan, että Black Racer tappoi sen sijaan Volthoomin, mikä sai sormuksen murentumaan pölyksi. Välittömästi sen jälkeen taistelukentälle laskeutuu Vihreän Lyhdyn -sormus, joka valitsee Jessican isännäkseen ja muuttaa Jessican uudeksi Vihreäksi Lyhdyksi.
Green Lanterns: Rebirth #1 -tarinassa hän tapaa Simon Bazin, kun tämä tutkii muukalaisten tunkeutumista, joka osoittautuu Manhunteriksi, joka taistelee heidän kanssaan. Sitten paljastetaan, että kyseessä oli Hal Jordanin suorittama harjoitus testatakseen näitä kahta joukkueena. Hän yhdistää Jessican ja Simonin tehoparistot saadakseen heidät työskentelemään yhdessä kumppaneina ja asettaa heidät vastuuseen Maan suojelusta ja antaa heille myös jäsenyyden Oikeuden Puolustajissa.
Muussa mediassa

Jessica Cruz esiintyi vuoden 2015 DC Super Hero Girls nettisarjassa, jossa hänen merkittävin esiintymisensä oli neljäosaisessa jaksossa "Ring Me Maybe". Sarjassa Jessica oli alun perin Lois Lanen ujo kameratyttö, kunnes Vihreän Lyhdyn voimasormus ilmestyi hänen eteensä valiten hänet Vihreän Lyhdyn joukkoihin. Jessica aluksi kieltäytyi hyväksymästä sormusta, kunnes Batgirl vakuutti Jessican ottamaan sormuksen vastaan. Jessica onnistui sormuksen voimien avulla pelastamaan Ihmenaisen ja tämän ystävät Sinestrolta, jonka jälkeen Jessica hyväksyttiin Supersankareiden koulun oppilaaksi. Häntä ääninäytteli sarjassa Cristina Milizia. Vuoden 2019 sarjassa Jessica Cruz on teini-ikäinen Metropolisin lukion opiskelija, joka ei näytä kärsivän menneistä traumoista, hänellä on kaksi äitiä, ja hän on pasifisti, kasvissyöjä, eläinoikeusaktivisti ja ympäristönsuojelija, joka yrittää epätoivoisesti ystävystyä Pamela Isleyn kanssa huonoin tuloksin. Hän myös usein joutuu tekemisiin Carol Ferrisin kanssa, joka luulee Jessicaa Hal Jordanin uudeksi tyttöystäväksi. Sarjassa häntä ääninäytteli Myrna Velasco.
Jessica Cruz esiintyi animaatioelokuvassa Justice League vs. the Fatal Five, jossa häntä ääninäytteli Diane Guerrero. Tämä versio kärsii agorafobiasta, joka johtuu selviytyneen syyllisyydestä, kun hän pakeni niukasti ystävänsä murhannutta henkilöä, kun he törmäsivät ruumista hautaavaan murhaajaan. Vaikka Vihreän Lyhdyn -sormus valitsi hänet, hän kieltäytyy käyttämästä sitä eikä liittynyt Justice Leagueen. Jouduttuaan Fatal Fiven kohteeksi hän tapaa Star Boyn, joka myös kärsii mielisairaudesta, ja ystävystyy tämän kanssa ja lopulta voittaa pelkonsa ja hänestä tulee Vihreä Lyhty.
Jessica Cruz esiintyi animaatioelokuvissa Lego DC Super Hero Girls: Super-Villain High, Lego DC Comics Super Heroes: Aquaman: Rage of Atlantis ja Lego DC: Shazam!: Magic and Monsters, joissa häntä ääninäytteli Christina Milizia.
Jessica Cruz esiintyi animaatioelokuvassa Teen Titans Go! & DC Super Hero Girls: Mayhem in the Multiverse, jossa häntä ääninäytteli Myrna Velascio.
Jessica Cruz esiintyi animaatioelokuvassa DC League of Super-Pets, jossa häntä ääninäytteli Dascha Polanco. Tämä versio oli Oikeuden Puolustajien jäsen ja hänestä tuli myöhemmin Chip'n omistaja.
Videopeleissä

Jessica Cruz esiintyy pelattavana hahmona Injustice: Gods Among Us -pelin mobiiliversiossa.
Jessica Cruz esiintyy pelattavana hahmona DC legends -pelissä.
Jessica Cruz esiintyy ladattavana bonushahmona Lego DC Super-Villains -pelissä.
Vini (jalkapalloilija)

| Henkilötiedot |
| --- | --- | --- |
Koko nimi: Vinicius Frasson
Syntymäaika: 31. elokuuta 1984 (ikä 40)
Syntymäpaikka: São Miguel do Oeste, Santa Catarina, Brasilia
Pituus: 183 cm
Lempinimi: Vini
Seura
Seura: OPS
Tehtävä: hyökkääjä
Junioriseurat
2000-2003 2003-2004: SER Caxias Avaí FC
Seurat
| Vuodet | Seura | O (M) |
| 2005 2006 2007 2008 2009 2010-2011 2011 2013 2014 | FCK Salamat AC Allianssi Racing Club Portuense A.S.D. Manzanese LoPa FC Futura MyPa Metropolitano OPS | 11 (3)   6 (1) 24 (6) 55 (30) 11 (1) 4 (0)   |
 Seurajoukkueuran tilastot kattavat vain kansalliset sarjat, päivitetty 19. huhtikuuta 2014.
Vinicius Frasson eli paremmin tunnettuna Vini (s. 31. elokuuta 1984, Sao Miguel d. Oeste, Brasilia), on brasilialainen hyökkääjäpelaaja, joka pelasi kaudella 2014 oululaisessa OPS:ssä.
Frasson tuli jo 19-vuotiaana Suomeen - ensin kaudella 2005 Kakkosen Kirkkonummen FCK Salamiin ja seuraavana kautena Kakkosen AC Allianssiin. Seuraavat kaksi kautta Frasson pelasi Espanjassa ja Italiassa.
Kaudella 2009 Frasson palasi Suomeen ja Kakkosessa pelanneeseen lohjalaiseen LoPaan. Seuraavat kaksi kautta porvoolaisessa Kakkosen FC Futurassa olivat Frassonille menestyksekkäitä - lohkon maalintekijätilaston kärkinimiä kaikkiaan 30 maalilla. Menestys sai aikaan sen, että Frasson siirtyi syksyllä 2011 Veikkausliigan MyPa:n riveihin. Hän pelasi kaikkiaan 11 Veikkausliigaottelua ja teki kauden viimeisessä pelissä maalin.
MyPa-kauden jälkeen Frasson palasi kotimaahansa ja pelasi kaudella 2013 neljä ottelua kotimaassaan Metropolitano-seurassa. Kaudeksi 2014 hän palasi Suomeen ja pelasi oululaisessa Kakkosen OPS:ssä.
Aiheesta muualla

Frasson transfermarkt-tietokannassa
Frasson brasilialaisessa jalkapallotietokannassa
Frasson soccerway-tietokannassa
Långnäs (Dragsfjärd)

Långnäs on kylä Kemiönsaaren kunnassa. Kylä sijaitsee Dragsfjärdenin länsirannalla Dragsfjärdissä.
Långnäs sijaitsee Dragsfjärdeniin kuroutuvalla niemimaalla järven länsirannalla. Långnäsin naapurikylät ovat Söderby lännessä ja Söderlångvik ja Rövik etelässä. Kylän maisema muodostuu kallioista metsistä, peltoaukioista ja Dragsfjärdenistä sekä sen saarista. Långnäsin asutus sijaitsee lähinnä niemimaan keskiosissa sekä hieman hajallaan eri puolilla kyläaluetta. Kylän kaakkoisrajalla on Bodbackenin kulmakunta, joka sijaitsee pääosin Rövikin ja Dalenin kylien puolella. Långnäsin niemimaan kärjessä Långnäsuddenilla on kaksi muinaishautaa.
Långnäsissä on ollut isojaon aikaan 1787 neljä taloa, jotka kaikki jaettiin isojaon yhteydessä kahtia. Vuonna 1917 kylässä oli kuusi taloa, joiden torpat itsenäistyivät 1920-luvun aikana. Kylän asutuskanta on pitkälti sotia edeltävältä ajalta, eikä uudempaa asutusta ole syntynyt.
Luonnosta (Filolaos)

| Luonnosta> Περί φύσεως.Alkuperäisteos |
| --- | --- |
Kirjailija:  Filolaos
Kieli:  muinaiskreikka
Genre:  filosofia
Julkaistu:  400-luku eaa.
Löydä lisää kirjojaKirjallisuuden teemasivulta
Luonnosta (m.kreik. Περί φύσεως, Peri fyseōs) oli Filolaoksen kirjoittama pythagoralaista luonnonfilosofiaa käsittelevä teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.
Filolaoksen kerrotaan olleen ensimmäinen, joka julkaisi kirjan pythagoralaisista opeista. Samalla hän on ainoita pythagoralaisia, jonka teoksesta tunnetaan merkittävämpiä katkelmia. Filolaoksen teos käsitteli muun muassa musiikin teoriaa, jolla oli pythagoralaisessa ajattelussa myös metafyysisiä ja kosmologisia kytkentöjä.
Diogenes Laertioksella on säilynyt katkelma teoksen alusta:
»Luonto maailmankaikkeudessa (kosmos) sovitettiin yhteen rajattomista (apeira) ja rajoittavista (perainonta), sekä koko maailmankaikkeus että kaikki, mitä siinä on.»
Filolaoksen ajattelu liitti näin yhteen kaksi esisokraattisen filosofian käsitettä, joonialaisen luonnonfilosofian rajattoman (apeiron) ja Parmenideen elealaisen ontologian rajan (peran). Yhdistävänä toimii harmonian käsite, jota olivat jo ennen pythagoralaisia käyttäneet Empedokles ja Herakleitos. Filolaoksen teoksessa harmoniaa käsitellään kuitenkin omaperäisen pythagoralaisesti numeerisina suhteina ja musikaalisen asteikon (pythagoralainen asteikko) avulla.
Platonin kerrotaan ostaneen Filolaoksen teoksen ja käyttäneen sitä Timaioksensa pohjaksi. Speusippos teki Filolaoksen teoksesta tiivistelmän.
Kirjallisuutta

Filolaos: Fragmentit.  (Suomennos ja jälkisanat: Reijo Valta)  Oulu:  Osuuskunta Jyväs-Ainola, 2006.  ISBN 952-5353-24-9.
Luotojärvi (Saarijärvi)

| Luotojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°38′52″N, 24°50′50″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskujoki:  Teikkusalmi Rimmiin 
Järvinumero:  14.662.1.012
Mittaustietoja
Pinnankorkeus:  151,9 m  
Pituus:  1,7 km  
Leveys:  410 m  
Rantaviiva:  3,604 km  
Pinta-ala:  34,498 ha  
Saaria:  ei saaria 
 fiLuotojärvi 
Luotojärvi  on Keski-Suomessa Saarijärvellä  Siltasalmen lähellä sijaitseva järvi.
Maantietoa

Järvi on 1,7 kilometriä pitkä, 410 metriä leveä, ja sen pinta-ala on 34 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 3,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Selänpäänjoen valuma-alueeseen (14.662) se kuuluu. Järven vedenpinnan korkeus on 151,9 metriä mpy.